armvectores/hy_wikipedia_2023 huggingface dataset:
Բերեքեթլի Մադեն

Բերեքեթլի Մադեն, Էսկի-մադեն, Էսկի-Մատեն, Պերեքեթլի-Մատեն, հանքավայր Լեռնային Կիլիկիայում, Քարամանի մարզի Նիկտեի գավառում, Կորկուն գետի վերին հոսանքի շրջանում, Ապիշքար լեռան ստորոտին, Բերեքեթլի քաղաքի մոտ։ Կապարի հարուստ հանքավայր է եղել։


== Ծանոթագրություններ ==
Իգնասիո Սուլոագա

Իգնասիո Սուլոագա ի Սաբալետա (իսպ.՝ Ignacio Zuloaga y Zabaleta, հուլիսի 26, 1870(1870-07-26)[…], Էյբար, Debabarrena, Գիպուսկոա, Բասկերի երկիր, Իսպանիա - հոկտեմբերի 31, 1945(1945-10-31)[…], Մադրիդ, Իսպանիա), իսպանացի նկարիչ։


== Կենսագրություն ==
1890-ական թվականներին սովորել է Փարիզում և Հռոմում։ Ստեղծագործել է հայրենիքում և Փարիզում։
Դիմելով իսպանական հին վարպետների ավանդույթներին, միաժամանակ գրոտեսկի՝ Սաբալետան ձգտել է ընդգծել ժողովուրդների տիպերի ազգային բնորոշ կողմերը, իսպանական բնության յուրօրինակությունը։ Նրա նկարելաոճին բնորոշ են գծանկարի սրությունը և կոլորիտի դեկորատիվությունը, մոտիվների թատերայնացումը։
Ուշ շրջանի գործերում աճել են ոճավորման և սալոնայնության գծերը։
Գործերից են՝ «Սրամիտ խոսք» (1902 թվական, մասնավոր հավաքածու, Բուենոս Այրես), Ցլամարտիկ Կորսիտո- Ի․ Սուլոագա․ «Ֆիեստայի հերոսը» (1910, Իսպանական ընկերության հավաքածու Ամերիկայում, Նյու Յորքի դիմանկարը (1909, մասնավոր հավաքածու, Նյու Յորք), Ի․ Ի․ Շչուկինի դիմանկարը (Էրմիտաժ, Լենինգրադ)։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Brinton Christian (1916)։  Foreword by John S. Sargent, Introduction notes and Bibliography by Christian Brinton., ed.։ Exhibition of Paintings by Ignacio Zuloaga under the auspices of Mrs Philip M Lydig. Second Impression.։ New York.: Redfield-Kendrick-Odell. Co 
Brinton Christian (1909)։ Catalogue of paintings by Ignacio Zuloaga exhibited by the Hispanic society March 21 to April 11, 1909։ New York.: Hispanic Society of America. 
Hispanic Society of America (1909)։ Five essays on the art of Ignacio Zuloaga; Miguel Utrillo, Arsène Alexandre, Gabriel Mourey, René Maizeroy, and the Reverend Father M. Gil.։ New York.: Hispanic Society of America. 
Thesis on Zuloaga by Dena Crosson (2009), University of Maryland.
Artcult.com Zuloaga article
Britannica on-line


== Արտաքին հղումներ ==
Fundacion Zuloaga
Ignacio Zuloaga Museum (es, en, eu)
Նոլիտո

Մանուել Ագուդո Դուրան (իսպ. Manuel Agudo Durán, ավելի հայտնի որպես Նոլիտո (իսպ. Nolito, հոկտեմբերի 15, 1986(1986-10-15), Սանլուկար դե Բառամեդա), իսպանացի ֆուտբոլիստ, «Մանչեսթեր Սիթի» ֆուտբոլային ակումբի և Իսպանիայի ֆուտբոլի ազգային հավաքականի հարձակվող։


== Ակումբային կարիերա ==

Նոլիտոն 22 տարեկան հասակում «Էսիխի Բալոմպե» ֆուտբոլային ակումբից տեղափոխվել է իսպանական «Բարսելոնա»։ Նա Սեգունդա Բ-ում՝ «Բարսելոնա Բ»-ի կազմում դարձել է 12 գոլի հեղինակ և հաջորդ մրցաշրջանում ակումբը արդեն հանդես է եկել մեկ դիվիզիոն բարձր առաջնությունում՝ երկրորդ դիվիզիոնում։
2010 թվականի հոկտեմբերի 3-ին՝ 23 տարեկան հասակում Նոլիտոն «Բարսելոնա»-յի կազմում, «Մալյորկա»-յի դեմ խաղում փոխարինելով Պեդրո Ռոդրիգեսին կատարել է նորամուտ Լա Լիգայում, իսկ նոյեմբերի 10-ին նա արդեն Իսպանիայի գավաթի մրցությունում՝ «Սեուտա»-յի դեմ խաղում բացել է խաղի հանդիպման հաշիվը։
Նոլիտոն իր կարիերայի առաջին հեթ-տրիկն է ձևակերպել 2011 թվականի մարտի 7-ին, երբ որ «Բարսելոնա Բ»-ն հաղթել է «Տեներիֆե»-ին։
2011 թվականին Նոլիտոն կնքելով 5 տարվա պայմանագիր տեղափոխվում է պորտուգալական «Բենֆիկա»։ Հուլիսի 27-ին թուրքական «Տրաբզոնսպոր»-ի դեմ խաղում՝ Չեմպիոնների Լիգայի որակավորման փուլում Նոլիտոն պորտուգալական ակումբի կազմում իր առաջին պաշտոնական խաղում դարձավ իր առաջին գոլի հեղինակը։ Պատասխան խաղում նա ևս մեկ անգամ գրավեց թուրքական ակումբի դարպասը։ Օգոստոսի 12-ին «Ժիլ Վիսենտե»-ի դեմ խաղում Նոլիտոն կատարեց իր նորամուտը Սանգրիշ լիգայում։ Հենց այդ խաղում նա առաջնությունում հեղինակեց իր առաջին գոլը։ Օգոստոսի 16-ին Չեմպիոնների Լիգայի որակավորման փուլում՝ նիդերլանդական «Տվենտե»-ի դեմ խաղում Նոլիտոն դարձավ գոլի հեղինակ և օգնեց թիմին դուրս գալ առաջնության հիմնական մրցաշար։ Իր առաջին մրցաշրջանում Նոլիտոն «Արծիվներին» օգնեց 11 գոլով։
2013 թվականի սկզբներին Նոլիտոն վարձավճարով տեղափոխվեց իսպանական «Գրանադա»։ Փետրվարի 2-ին Մադրիդի «Ռեալ»-ի դեմ խաղում նա կատարեց իր նորամուտը։ Այդ խաղում Նոլիտոյի իրացրած անկյունային հարվածից հետո գնդակը քսվեց Կրիշտիանու Ռոնալդույի գլխին և միամտաբար հայտնվեց դարպասում։ Այդ ինքնագոլը օգնեց «Գրանդա»-յին վերջին 40 տարվա մեջ առաջին անգամ «սերուցքայինների» դեմ խաղում հաղթանակ տանելու համար։ Մարտի 3-ին «Մալյորկա»-յի դեմ խաղում Նոլիտոն դարձավ իր առաջին գոլի հեղինակը։ Ամռանը Նոլիտոն վերադարձավ «Բենֆիկա»։
Հուլիսի 1-ին Նոլիտոն կնքելով 4 տարվա պայմանագիր տեղափոխվում է իսպանական «Սելտա»։ Նոր ակումբում նա միացավ Լուիս Էնրիկեյի հետ, ով նրան մարզել էր դեռևս «Բարսելոնա Բ»-ում։ Նոլիտոյի տրանֆերի գինը կազմեց շուրջ 2,6 մլն եվրո։ Նոր թիմի կազմում Նոլիտոն նորամուտ կատարեց «Էսպանյոլ (ֆուտբոլային ակումբ)»-ի դեմ խաղում։ Իսկ առաջին գոլի հեղինակը դարձավ օգոստոսի 25-ին կայացած «Բետիս»-ի դեմ խաղում։ Նոլիտոն իր նորամուտային մրցաշրջանում խփեց 14 գոլ և դարձավ թիմի լավագույն ռմբարկուն։ Հաջորդ մրցաշրջանում նա հեղինակեց 13 գնդակ։


== Միջազգային կարիերա ==
2014 թվականի նոյեմբերի 18-ին Գերմանիայի ազգային հավաքականի դեմ ընկերական խաղում Նոլիտոն կատարեց իր նորամուտը Իսպանիայի ազգային հավաքականի կազմում։


== Վիճակագրություն ==


=== Ակումբային ===
Ըստ 2015 թվականի հոկտեմբերի 31-ի


== Ծանոթագրություններ ==


== Արտաքին հղումներ ==
Էջը soccerway կայքում
Էջը Transfermarkt կայքում
Էջը http://www.sports.ru/tags/72256117/ կայքում
Նոլիտոյի խաղերի վիճակագրությունը  Topforward կայքում (անգլ.)
Սիդնի Վերմիլլիոն

Սիդնի Ռենի Վերմիլլիոն  (ծնվ. 1988 թվականի մարտի 7), ամերիկյան ծագմամբ հայ ֆուտբոլիստ, ով հանդես է գալիս որպես Հայաստանի կանանց հավաքականի պաշտպան։


== Վաղ կյանք ==
Վերմիլլիոնը ծնվել է Կալիֆոռնիա նահանգի Լոս Անջելես շրջանում։ Նա հայկական ծագում ունի, քանի որ նրա մոր ազգանունը Ֆագրյան է։


== Քոլեջի կարիերա ==
Վերմիլլիոնը սովորել է Կալիֆորնիայի Լոս Անջելես շրջանի` Նորթրիջի Կալիֆորնիայի պետական համալսարանում։


== Համաշխարհային կարիերա ==
Վերմիլլիոնը Հայաստանի բարձրագույն մակարդակի չեմպիոն է դարձել 2021 թվականի ապրիլի 8-ին Լիբանանի նկատմամբ ընկերական հաղթանակում` 2:0 հաշվով։


== Ծանոթագրություններ ==
Թոռնիկ (Տրապիզոնի գավառ)

Անվան այլ կիրառումների համար տե՛ս՝ Թոռնիկ (այլ կիրառումներ)Թոռնիկ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Աղետ (ֆիլմ)

Անվան այլ կիրառումների համար տե՛ս՝ Աղետ (այլ կիրառումներ)«Աղետ», 1993 թվականին նկարահանված հայկական ֆիլմ։


== Սյուժե ==
Երկրաշարժի հետևանքով ավերված քաղաքում հարազատներին փնտրելու նպատակով յոթ կալանավոր փախել են գաղութից։ Փախստականներին գտնելու և յուրաքանչյուրին երկշաբաթյա արձակուրդի գրավոր հրամանը հանձնելու է մեկնում գաղութի տարեց կապիտանը։


== Դերերում ==
Չոմբե – Լևոն Ղազարյան
Լադո – Գագիկ Էջոյան
Ծիտ – Հմայակ Մուրադյան
«Ռայկոմ» – Սարգիս Բլիկյան
Չոփուռ – Ռոմեն Ավինյան
Տիգրան – Տիգրան Մխոյան
Պախան – Հովհաննես Փախանյան
միլիցիայի կապիտան – Վոլոդյա Գրիգորյան
Գուգուշ – Ռուդոլֆ Ղևոնդյան


=== Դրվագներում ===
Ա. Սողոմոնյան
Ռ. Մարգարյան
Է. Կարապետյան
Ռ. Մխիթարյան
Ժ. Մովսիսյան
Ն. Ավետիսյան
Է. Մելքոնյան
Գ. Գրիգորյան
Խ. Մինասյան
Ա. Աղաբեկյան։


== Տես նաև ==
Հայկական ֆիլմերի ցանկ


== Ծանոթագրություններ ==


== Արտաքին հղումներ ==
Աղետ ֆիլմը յություբում
Խոտորջուրի ինքնապաշտպանություն

Խոտորջուրի ինքնապաշտպանություն, ինքնապաշտպանական մարտեր թուրքական զինված ուժերի դեմ 1918 թվականի հունվար-մայիս ամիսներին, Էրզրումի (Կարին) Խոտորջուր գավառակում։
1915 թվականի Մեծ եղեռնի ժամանակ բռնի գաղթեցվել է նաև Խոտորջուրի բնակչությունը։ Մեծ մասը զոհվել է աքսորի ճանապարհին։ 1916 թ. փետրվարին ռուսական զորքերը գրավել են Խոտորջուր գավառակը։ Մոտ 1500 խոտորջուրցի երիտասարդներ (գլխավորապես տղամարդիկ), որոնք մեկնել էին Կովկաս և Ռուսաստան աշխատելու, փրկվեցին կոտորածներից։ 1916 թ.-ի գարնանից նրանք սկսեցին վերադառնալ հայրենի գյուղեր, 1918 թ.-ի սկզբին, երբ ռուսական զորքերը հեռացել էին Արևմտյան Հայաստանից, թուրքական զորքերը, խախտելով դեկտեմբերի 5-ի Երզնկայի զինադադարը, վերագրավեցին ռուսական ուժերի՝ անպաշտպան թողած հայկական գավառները։ Թուրքական զորքերին դիմադրելու և Խոտորջուրի ինքնապաշտպանությունը ղեկավարելու համար ընտրվել է Զինվորական խորհուրդ՝ Օգոստինոս Սչանյանի գլխավորությամբ (անդամներ՝ Վ. Բագրատյան, Հ. Պալջյան, Ք. Ամիրազյան, Վ. Տեր-Պողոսյան, Կ. Պապյան և ուրիշներ)։ Ինքնապաշտպանական կռիվներին մասնակցել են նաև գավառակի խոշոր գյուղերի բնակիչները։ 1918 թվականի հունվարի 20-ին թուրքական զորքերի ձեռնարկած առաջին հարձակումը տևել է 4 օր։ Հատկապես կատաղի մարտեր են մղվել Խանդաձորի Կլախինց թաղում, որտեղ թշնամին պարտություն է կրել և նահանջել։ Հետագայում ինքնապաշտպանության կենտրոնը տեղափոխվել է բնական ամուր դիրք ունեցող Վերին Մոխուրկուտ գյուղը։ Թուրքական զորքը գործի է դրել հրետանին, որը, սակայն, պաշարվածները կարողացել են ոչնչացնել։ Չնայած հերոսական և անձնազոհ պաշտպանությանը՝ խոտորջուրցիների ուժերը գնալով սպառվել են, ռազմամթերքը՝ նվազել։ Խոտորջուրի ինքնապաշտպանությունը թուրքական գերազանց ուժերի դեմ շարունակվել է մինչև մայիս՝ Կարսի անկումը։ Օգնության ոչ մի հույս չունենալով՝ Զինվորական խորհուրդը որոշել է հեռանալ փոքր խմբերով։ Փրկված խոտորջուրցիները անցել են Արևելյան Հայաստան, Թիֆլիս, Աբխազիա, մի մասը՝ Իրան, Իտալիա, ԱՄՆ։


== Գրականություն ==
Հովհաննիսյան Վ., Խոտորջրի 1918 թ. հերոսամարտը, ՊԲՀ, 1966, N 1։
Գեորգյան Թ., Խոտորջուր, «ԲԵՀ», 1971, № 3։
Վյազեմսկի շրջան (Խաբարովսկի երկրամաս)

Անվան այլ կիրառումների համար տե՛ս՝ Վյազեմսկի շրջան (այլ կիրառումներ)Վյազեմսկի շրջան (ռուս.՝ Вяземский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1934 թվականին։ Վարչական կենտրոնը՝ Վյազեմսկի։


== Աշխարհագրություն ==
Շրջանի տարածքի մակերեսը կազմում է 4318 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25251 մարդ։ Բնակչության խտությունը կազմում էր 5,85 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Յոհան Քրիստիան Աբեյլ

Յոհան Քրիստիան (Լուի) Աբեյլ (գերմ.՝ Johann Christian Ludwig Abeille, փետրվարի 20, 1761(1761-02-20)[…], Բայրոյթ, Բավարիա - մարտի 2, 1838(1838-03-02)[…], Շտուտգարտ, Վյուրտեմբերգի թագավորություն, Գերմանական միություն), գերմանացի դաշնակահար և կոմպոզիտոր։ 
Հայրը եղել է բարոնի օգնական Բայրոյթում։ Ուսանել է Շտուդգարտի Կառլշուլե համալսարանում, որտեղ նրա ուսուցիչներն են եղել Անտոնի Բարոնին, Ֆերդինանդո Մացանտին և Յոհան Գոթլիբ Զեմաննը։ 1782 թվականին նա դառնում է դատարանի երաժիշտների միավորման անդամ, 1802 թվականին՝ կոնցերտմայստեր, այնուհետև դատարանի երգեհոնահար։ 1832 թվականին նա թոշակի է անցնում։ Գրել է մի քանի ժողովրդական երգեր, համերգներ և երկու օպերա՝ «Amor und Psyche», «Peter und Ännchen», որոնք գրված են հիմնականում Մոցարտի ոճով։ Աբեյլը նաև գրել է երկու սոնատ դաշնամուրի համար ուղեկցվող ջութակով (1783), ինչպես նաև մի քանի գործիքային աշխատանքներ։


== Ստեղծագործություններ ==
Աբեյլը գրել է դաշնամուրի համար, կամերային և վոկալ, ինչպես նաև երաժշտական բեմադրություններ ինչպիսիք են՝ 'Cupid and Psyche', և 'Peter und Ännchen'։

Amor und Psyche՝ երաժշտական բեմադրություն բաղկացած 4 ակտից։ Լիբրետոի հեղինակ Ֆրանց Կառլ հիմեր։ Առաջին անգամ բեմադրությունը ներկայացվել է 1800 թվականի Հունվարի 18-ին Շտուդգարռի Հոֆտեատեր թատրոնում։
Der Hausmeister՝ Երաժշտական բեմադրություն բաղկացած 2 ակտից, որի պրեմիերան կայացել է 1805 թվականին Շտուտգարտում։
Peter und Aennchen՝ երաժշտական բեմադրություն բաղկացած 2 ակտից։ Լիբրետոի հեղինակ Ֆրանց Կառլ Հիմեր և Շառլ Սիմոն Ֆավարտ Անետ էտ Լուբին։ Բեմադրության շնորհանդեսը կայացել է 1809 թվականի սեպտեմբերի 29 ին Լյուդվիգսբուրգում։
Fantaisie für Klavier Op. 4
Concerto for Piano 4 hands and Orchestra Op. 6
Sonata for Piano 4 hands Op. 22
Der Aschermittwoch Op. 11
Die entschlafene Liebe Lied


== Ծանոթագրություններ ==


== Արտաքին հղումներ ==
Rochus von Liliencron: Abeille, Johann Christ. Ludwig. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 7 f.
Werke von und über Ludwig Abeille  im Katalog der Deutschen Nationalbibliothek
Ludwig Abeille im Bayerischen Musiker-Lexikon Online(BMLO)
Բերեզան (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԲերեզանԲերեզան (ուկրաիներեն՝ Березань), քաղաքատիպ ավան Ուկրաինայի Օդեսայի մարզի Բելյավկայի շրջանում։ Հիմնադրվել է 1924 թվականին։
Չճշտված տվյալներով Բերեզան քաղաքատիպ ավանում բնակվում էր 1 186 մարդ։ Բնակավայրը զբաղեցնում է 2,23 կմ² տարածք։ Բնակչության խտությունը կազմում էր 531,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ղաբուռ

Ղաբուռ (վրաց.` კაბური), հայաբնակ գյուղ Վրաստանի Քվեմո Քարթլիի մարզի Ծալկայի շրջանում , Ծալկայից 23 կմ հյուսիս-արևմուտք։ Գտնվում է ծովի մակարդակից 1850 մ բարձրության վրա։


== Բնակչություն և տնտեսություն ==
Համաձայն 2014 թվականի տվյալների, գյուղն ուներ 298 բնակիչ, հիմնականում հայեր, ովքեր զբաղվում են հողագործությամբ և անասնապահությամբ։ Գյուղն ունի միջնակարգ դպրոց։


== Ծանոթագրություններ ==


== Արտաքին հղումներ ==
Ղաբուռ Archived 2017-12-03 at the Wayback Machine.
Ունթերշթայնախ

Ունթերշթայնախ (գերմ.՝ Untersteinach), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 1848 մարդ է (2010 թվականի դեկտեմբերի 31-ի տվյալներով)։ Զբաղեցնում է 11,42 կմ² տարածք։ Պաշտոնական կոդը՝ 09 4 77 159։


== Ադմինիստրացիոն բաժանումը ==
Ներկայումս համայնքը ստորաբաժանված է 3 գյուղական շրջանների։

Գումպերսդորֆ (գերմ.՝ Gumpersdorf)
Ունթերշթայնախ (գերմ.՝ Untersteinach)
Հումենդորֆ (գերմ.՝ Hummendorf)


== Արտաքին հղումներ ==
Պաշտոնական կայք


== Ծանոթագրություններ ==
Եյսկ

Եյսկ (ռուս.՝ Ейск), քաղաք Ռուսաստանի Դաշնության Կրասնոդարի երկրամասում, հանդիսանում է Եյսկի շրջանի վարչական կենտրոնը։ Երկրամասի մեծությամբ հինգերորդ քաղաքը։ Հիմնադրման օրվանից այստեղ գործում է Եյսկի ծովային նավահանգիստը։ Քաղաքի անվանումը տրվել է Եա գետից, որը թափվում է Եյսկի լիմանի մեջ։


== Աշխարհագրություն ==
Քաղաքը տեղաբաշխված է Եյսկի թերակղզու հյուսիս-արևելյան ծայչրամասում։ Քաղաքը շրջապատված է արևելքից Եյսկի լիմանով և արևմուտքից Ազովի ծովի Տագանրոգի ծովածոցով։ Եյսկը Կրասնոդարի երկրամասի ամենահյուսիսային քաղաքն է, Կրասնոդարից գտնվում է 247 կմ հյուսիս-արևմուտք, իսկ Դոնի Ռոստովից 172 կմ հարավ-արևմուտք։
Հետաքրքիր փաստ է, որ Եյսկից Մոսկվա հեռավորությունը կազմում է ուղիղ 1000 կմ, իսկ դեպի Տոկիո 8000 կմ (չափումների ճշտությունը կազմում է 1 %)։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
Եյսկ քաղաքի վարչության կայք
Գուրամ Ռչեուլիշվիլի

Գուրամ Ռչեուլիշվիլի (վրացերեն՝ გურამ მიხეილის ძე რჩეულიშვილი, հուլիսի 4, 1934(1934-07-04), Թիֆլիս, Վրացական ԽՍՀ, ԽՍՀՄ - օգոստոսի 23, 1960(1960-08-23), Գագրա), վրացի արձակագիր։


== Կենսագրություն ==
1957 թվականին ավարտել է Թբիլիսիի պետական համալսարանի բանասիրական ֆակուլտետը։ 1957 թվականին «Ցիսկարի» ամսագրում տպագրվել են նրա առաջին պատմվածքները՝ «Դանդաղ տանգո», «Սերը մարտ ամսին», «Կոտե պապի աշունը», «Սաթագուրի» («Մկնորսությունը»)։ Գուրամ Ռչեուլիշվիլու առաջին գիրքը՝ «Սալամուրա»-ն, լույս է տեսել երիտասարդ գրողի ողբերգական մահից հետո, 1961 թվականին։


== Աղբյուրներ ==
Նվարդ Ասատրյան

Նվարդ Ղազարի Ասատրյան (մայիսի 5, 1925(1925-05-05), Գեհենիք, Շահբուզի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԱԽՖՍՀ, ԽՍՀՄ - նոյեմբերի 14, 2011(2011-11-14), Ստեփանակերտ), հայ խորհրդային դերասանուհի, Ադրբեջանական ԽՍՀ ժողովրդական արտիստուհի (1979)։


== Կենսագրություն ==
1944 թվականին ավարտել է Բաքվի թատերական ուսումնարանը, 1947 թվականին՝ հայկական պետական թատրոնի դրամատիկական ստուդիան, աշխատել է նույն թատրոնում։ 1949 թվականից՝ Ստեփանակերտի հայկական պետական թատրոնի դերասանուհի։


== Դերերը թատրոնում ==


== Ծանոթագրություններ ==
Գասպարբեկյան

Գասպարբեկյան, հայկական ազգանուն։


== Ազգանունը կրողներ ==
Գրիգոր Գասպարբեկյան (1900-1963), նկարիչ։
Սաթենիկ Ատեփանի Գասպարբեկյան (1901-1972), օպերային երգչուհի։


== Տես նաև ==
Գասպարյան


== Ծանոթագրություններ ==
Ինդիաների գլխավոր արխիվ

Ինդիաների գլխավոր արխիվ (իսպ.՝ Archivo General de Indias), շինություն Իսպանիայի Սևիլյա քաղաքում, որտեղ պահպանվում են Հյուսիսային ու Հարավային Ամերիկաներում և Ֆիլիպիններում իսպանական կայսրության պատմությանը վերաբերող փաստաթղթեր։ Կառույցը իսպանական Վերածննդի ոճի նմուշ է՝որոշ իտալականացված տարրերով։ Նախագծի հեղինակը ճարտարապետ Խուան դե Էռերան է։ Շինությունը 1987 թվականին ՅՈՒՆԵՍԿՕ-ն ներառել է Համաշխարհային ժառանգության օբյեկտների ցանկում։


== Ծանոթագրություններ ==
Գլոբի (գյուղ, Պոլտավայի շրջան)

Գլոբի (ուկրաիներեն՝ Глоби), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գլոբի գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրոնը Բոսնիա և Հերցեգովինայում

Կրոնը Բոսնիա և Հերցեգովինայում ներկայացված է հետևյալ դավանություններից՝ իսլամ (40 %), ուղղափառություն (31 %), կաթոլիկություն (15 %) և այլն (աթեիզմ) - հուդայականություն, բողոքականություն Եհովայի վկաներ։


== Պատմություն ==
Մինչև 10-րդ Բոսնիայի բնակչության մեծ մասը հեթանոս է եղել, սակայն Հերցեգովինայում քրիստոնեության ընդունումը բավականին վաղ է տեղի ունեցել։ Համարվում է, որ առաջին հոգևորականները այստեղ է ուղարկվել Հռոմի կողմից։ Սակայն 930-ական թվականներին, Բոսնիայի  և Սերբիայի միանալուց հետո, Բոսնիայի քրիստոնեական գալուստները վերաենթարկվում են Կոստանդնուպոլսին։ 968 թվականին Բոսնիան միանում է Խորվաթիային, 1019 թվականին՝ Բյուզանդիային, իսկ 1026 թվականին անկախանում է։ 1080-ական թվականներին Բոսնիայում հաստատվում է կաթոլիկական թեմը։ 1135 թվականին Բոսնիան միացել է կաթոլիկ Հունգարիային, իսկ 1166-1180 թվականներին նորից հայտնվում է ուղղափառ Բյուզանդիայի կազմում, որից հետո ներից անկախնում է։
13-14 դարերին Բոսնիա և Հերցեգովինայի տարածքում գոյություն ուներ երկու կրոն։ Առավելապես կոթոլիկ էին Բոսնիայի հյուսիսային և կենտրոնական հատվածները, իսկ հարավային Խում (Հերցեգովինա) իշխանությունը, որը 1168-1326 մտնում է Սերբիայի կազմում, գտնվում էր Սերբիայի ուղղափառ եկեղեցու տարածքում և 1219 թվականից ենթարկվում էր անմիջականորեն սերբական արքեպիսկոպոսին։
Առաջին թուրական արշավանքը դեպի բոսնիական հողեր իրականցվել է 1388 թվականին և 1448 թվականին թուրքերը արդեն նվաճել էին Բոսնիական կենտրոնական հատվածի մի մասը։ Բոսնիական թագավոր Ստեպան Տոմաշը օգնություն էր խնդրում Կաթոլիկական եկեղեցուց, բայց Հռոմի Պապը նախ և առաջ ցանկանում էր համոզվել Բոսնիայում "երեսների" բացակայությանը։ Տոշամը 1459 թվականին հավաքել է ամբողջ Բոսնիական եկեղեցու հոգևորականությունը, որից հետո հրմայել էր նրանց կա՛մ ընդունել կաթոլիկությունը և սկսել ենթարկվել նրան, կա՛մ լքել թագավորությունը։
Ստեպան Տոմաշը այդպես էր չսպասեց խաչակրաց արշավանքին՝ մահանալով 1461 թվականին։ Հաջորդ տարի նրա որդի Ստեպան Տոմաշևիչը հրաժարվել է հարկ վճարել թուրքական սուլթան Մեհմեդ II-ին։ 1463 թվականի գարնանը սուլթանը Բոսնիա եկավ մեծ բանակով։ Ստեպան Տոմաշևիչի բանակը ջախջախվեց, իսկ նա սուլթանի հրամանով 1463 թվականին հուլիսին գլխատվեց։
1995 թվականի վերջին երկրում տեղավորվել են ՆԱՏՕ-ի խաղաղարարները, ստեղծվել է մուսուլմանա-խորվաթական Բոսնիա և Հերցեգովինայի Դաշնությունը (տարածքի 51%-ը) և Սերբական Հանրապետությունը (տարածքի 49%-ը)
Կաթոլիկների թիվը պատերազմի ընթացքում կրճատվել է ավելի շատ, քան մուսուլմանների և ուղղափառների թիվը։
Այժմ դավանականությունը որոշվում է հիմնականում ազգությամբ՝ սերբերը՝ դավանում են ուղղափառություն (31 %), խորվաթները՝ կաթոլիկություն (15 %)։ Սերբերը և խորվաթները, որոնք դավանում են իսլամ, իրենց անվանում են բոսնիակներ և մուսուլմաններ (40 %)։


== Պատկերասրահ ==

		
		
		
		
		
		
		
		
		
		
		
		
		


== Տես նաև ==
Ուղղափառությունը Բոսնիա և Հերցեգովինայում
Իսլամը Բոսնիա և Հերցեգովինայում
Կաթոլիկությունը Բոսնիա և Հերցեգովինայում


== Ծանոթագրություններ ==


== Արտաքին հղումներ ==
«Բոսնիա և Հերցեգովինայի կրոն» (ռուսերեն)։ Արխիվացված է օրիգինալից 2012-03-31-ին։ Վերցված է 2009-05-12  
«Բոսնիա և Հերցեգովինայի սովորություններ և ավանդություններ» (ռուսերեն)։ Արխիվացված է օրիգինալից 2012-03-31-ին։ Վերցված է 2009-05-12
Դեսոցիալիզացիա

Դեսոցիալիզացիա (լատ.՝ de (բացակայություն, ոչնչացում) + ֆր.՝ socialisation (սոցիալիզացիա)), անհատի կորուստ սոցիալական փորձի ցանկացած պատճառով, որն արտացոլվում է նրա կյանքում և սոցիալական միջավայրում ինքնադրսևորման հնարավորության վրա։


== Ապասոցիալականացման աստիճաններ ==
Ապասոցիալականացումը, նույնն է, որ դեսոցիալիզացիան կարող է հասնել տարբեր մակարդակների։ Սոցիալական իրավիճակներում մեղմ ապակողմնորոշումից մինչև սոցիալական միջավայրի հետ կապի ամբողջական կորուստ։ Հզոր ապասոցիալականացման դեպքում մարդը հաճախ այլևս չի կարող ամբողջությամբ վերականգնել կորցրած արժեքները, նորմերն ու դերերը։ Ուժեղ ապասոցիալականացումը տեղի է ունենում այն ​​ժամանակ, երբ անհատը հայտնվում է ծայրահեղ պայմաններում։ Սրանք են այն պայմանները, որոնց բախվում է նրանց, ովքեր հայտնվում են համակենտրոնացման ճամբարներում , բանտերում և գաղութներում, հոգեբուժարաններում, հոգենյարդաբանական գիշերօթիկ դպրոցներում, իսկ որոշ դեպքերում, ծառայում են զինված ուժերում։


== Պատճառներ ==
Պատճառները կարող են տարբեր լինել` երկարատև հիվանդություն, արձակուրդ, հոգեկան խանգարում, մեկուսացում և այլն։ Հոգեբանական գիտությունների դոկտոր Ա. Շ. Թհոստովի և հոգեբանական գիտությունների թեկնածու Կ. Գ. Սուրնովի հետազոտությունների համաձայն` դեսոցիալիզացիայի կարող են հանգեցնել ժամանակակից տեխնոլոգիաների չափազանց օգտագործումը, ժամանակակից մշակույթը (ժամանցային հեռահաղորդակցային տեխնոլոգիաներ, օրինակ` ռեալիթի-շոուներ, վեբ-ֆորումներ, համակարգչային խաղեր, «փայլուն» ամսագրեր)։ 


== Տես նաև ==
Սոցիալականացում
Հասարակություն


== Ծանոթագրություններ ==


== Գրականություն ==
Ковалева А. И. Десоциализация // Знание. Понимание. Умение. — 2006. — № 1. — С. 184 (архивировано в WebCite).
Кравченко А. И. Культурология: Учебное пособие для вузов. - 3-е изд. — М.: Академический проект, 2001.
(9636) 1993 YO

(9636) 1993 YO, աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 17-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 3,182003 ա. մ., առավելագույնը մոտենում է 3,0494 ա. մ. հեռավորության վրա և հեռանում 3,3146 ա. մ.։ Արեգակի շուրջ մեկ ամբողջական պտույտ է կատարում 2073,24 երկրային օրվա ընթացքում, իր ուղեծրով շարժվելով միջինում 0,173641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9636) 1993 YO աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էստոնիայի ռազմաօդային ուժեր

Էստոնիայի ռազմաօդային ուժեր (էստ․՝ Eesti Õhuvägi), Էստոնիայի զինված ուժերի երեք հիմնական կառույցներից մեկն է։


== Պատմություն ==
1918 թ.-ի նոյեմբերին ինժեներական զորքերի կազմում ստեղծվեց օդային փոքրիկ ստորաբաժանում, որը դեկտեմբերին վերազինվեց որպես առանձին մարտկոց։ 1919 թ.-ի մարտին այն դարձավ գումարտակ։ Ռազմակայանը կազմված էր ինքնաթիռներից, որոնք մնացել էին կայսերական բանակից և Յուդենիչի հյուսիսարևմտյան սպիտակ բանակից։ Առկա էին նաև Ֆիլիանդիայից և Մեծ Բրիտանիայից ստացված ինքնաթիռներ։ 1919 թ.-ի վերջին Էստոնիայի ռազմաօդային ուժերի կազմված էին 40 ինքնաթիռներից։
1919 թ.-ի սեպտեմբերի 1-ին ստեղծվել է օդաչուական դպրոցը։
1921 թ.-ին ռազմաօդային ուժերը, որոնք արդեն հանդիսանում էին բանակի առանձին ճյուղ, ստեղծեցին ռազմաօդային գունդ։ Այն տեղակայված էր Տալլինում և ենթարկվում էր Ներքին զորքերի շտաբին։ 1930 թ.-ին Տալլինի ռազմաօդային գունդը բաժանվեց երեք առանձին դիվիզիոնների։ Ստեղծվեց հակաօդային պաշտպանության ստորաբաժանում, որը կազմված էր հակաօդային շտաբից և հրետանային հակաօդային ուժերից։ 1930-1932 թթ.-ին գռազմաօդային ուժերը համալրվեցին նոր ինքնաթիռներով։ 1932 թ.-ին ստեղծվեց ծովային ռազմաօդային ջոկատը։
ԽՍՀՄ կազմի մեջ մտնելուց հետո Էստոնիայի ռազմաօդային ուժերը դադարեցին գոյություն ունենալ, սակայն զինտեխնիկայի մեծ մասը շարունակվում էր օգտագործվել արդեն Կարմիր բանակի կողմից։ Էստոնիայի անկախացումից հետո կազմավորվեցին Էստոնիայի ռազմաօդային ուժերը։


== Ստորաբաժանումները ==
Էստոնիայի ռազմաօդային ուժերը կազմված են հետևյալ ստորաբաժանումներից՝

Ռազմաօդային ուժերի շտաբ (էստ․՝ Õhuväe Staap)
Ռազմակայաններ (էստ․՝ Lennubaas)
Օդային դիտարկման դիվիզիոն (էստ․՝ Õhuseiredivisjon)


== Տեղակայման վայր ==
Էմարի,
Տալլինի օդանավակայան։


== Արտաքին հղումներ ==
Էստոնիայի ռազմաօդային ուժերի պաշտոնական կայք (էստոներեն) (անգլ.)
Էստոնիայի ռազմաօդային ուժերի ինքնաթիռների լուսանկարներ


== Ծանոթագրություններ ==
(9260) Էդվարդոլսոն

(9260) Էդվարդոլսոն (անգլ.՝ Edwardolson), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 8-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,290184 ա. մ., առավելագույնը մոտենում է 1,7644 ա. մ. հեռավորության վրա և հեռանում 2,816 ա. մ.։ Արեգակի շուրջ մեկ ամբողջական պտույտ է կատարում 1265,91 երկրային օրվա ընթացքում, իր ուղեծրով շարժվելով միջինում 0,28438 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9260) Էդվարդոլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նայադներ

Նայադներ (հին հունարեն՝ Νηϊάδες, Ναΐδες, Ναϊάδες), ջրերի նիմփաներ, ջրահարսներ։ Իր նայադն է ունեցել յուրաքանչյուր գետ, գետակ, աղբյուր և այլն, որի անունով էլ հաճախ անվանվել է այդ գետը, գետակը։ Նայադները պատկանում էին Զևսի, Պոսեյդոնի, Աֆրոդիտեի և այլ աստվածների շքախմբին։ Նրանք եղել են աստվածների դաստիարակներն ու կանայք։ Նայադները մեծարվում էին որպես մարդկանց, կենդանիների, բույսերի համար նպաստավոր ուժերը հովանավորողներ։ Նրանք հովանավորում էին ամուսնությունը։ Նրանց վերագրում էին գուշակության, արվեստների, բժշկության (հատկապես աղբյուրների նայադներին) իմացություն։ Նայադները առնչվում էին երգի և պոեզիայի հետ՝ ջրերի կարկաչը՝ որը ընկալվում էր որպես նայադի զրույց, ներշնչել է հին և նոր պոետներին։
Համակարգչայնացված գնահատում

Համակարգչայնացված գնահատումը (ՀԳ), որը նաև հայտնի է որպես Համակարգչային տեստավորում, հեռահար գնահատում, տեստերի կառավարման մեթոդ է, որտեղ պատասխանների գրանցումը և գնահատումը կատարվում է էլեկտրոնային ձևով։ Ինչպես անունն է հուշում, Համակարգչայնացված գնահատումը պահանջում է համակարգչի կամ փոխարինող էլեկտրոնային սարքի կիրառում, օրինակ՝ բջջային հեռախոսները կամ սմարթֆոնները։ ՀԳ համակարգերը դասավանդողին կառավարել, պլանավորել, առաքել և հաշվետվություններ կատարել հարցումների, տեստերի և քննությունների հիման վրա։ ՀԳ կարող է լինել առանձին համակարգ կամ կարող է լինել վիրտուալ ուսուցման միջավայրի մի մասը, որին հնարավոր կլինի միանալ Համաշխարհային սարդոստայնի միջոցով։


== Առավելությունները ==
ՀԳ համակարգերի ընդհանուր առավելությունները ավանդական տեստավորման նկատմամբ նկարագրվել են մի շարք համեմատական աշխատանքներում և ներառում են՝ կառավարման և միավորների հաշվման օգտակարության բարձրացում, ծախսերի կրճատում տեստավորման ընթացքի մի շարք գործընթացների համար, տվյալների էլեկտրոնային փոխանցումից և գաղտնագրումից բխող տեստավորման բարելավված անվտանգություն, հետևողականություն և հուսալիություն, տեստի վերանայման ավելի արագ և ավելի վերահսկելի գործընթաց արձագանքի ավելի կարճ ժամկետներում, անմիջապես միավորների հաշվարկման և հաշվետվության հիման վրա ավելի արագ որոշումների կայացում, տեստավորման անաչառ կազմակերպում և գնահատում, ավելի սակավ պատասխանների մուտքի և ճանաչողության սխալներ, տեստավորման գործընթացում ավելի քիչ ըմբռնման սխալների, բարելավված թարգմանության և տեղայնացման հետ մեկտեղ պարունայության ամբողջական հասանելիություն, թեկնածուների ընդունման և գոհունակության բարելավում, ապագայի տեստավորման մեթոդոլոգիաներին ընդառաջ էվոլուցիոն քայլ։
Ի լրումն ավանդական տեստավորման, ՀԳ համակարգերում պետք է հաշվի առնել որոշակի գործոններ, ինչպիսիք են՝ ծրագրային ապահովման որակը, անվտանգ տվյալների մուտքագրումը, հուսալի ցանց (համացանցով միանալու դեպքում), կարողությունները, սպասարկումը, շահագործումը, ծրագրային ապահովման լիցենզավորման, բարելավման և տեստավորման մատակարարման արժեքները։ Ավանդական թուղթ-մատիտ և/կամ համակարգչային տեստավորումները ունեն մի շարք առավելություններ, որոնք դժվար են համեմատել՝ հատկապես ծախսերը գնահատելիս։ Համակարգչային տեստավորման կիրառումը ներառում է կազմակերպչական, հոգեբանական, անալիտիկ և մանկավարժական լրացուցիչ առավելություններ։ Շատ փորձագետներ մեծ մասամբ համաձայն են ՀԳ համակարգերում ավելացված արժեքների և առավելությունների հետ։
Կանխատեսվում է, որ, մասնավորապես, համակարգչային տեստավորումը մեծ դեր կունենա ուսուցման ոլորտում՝ պահանջարկին համապատասխան, դինամիկ համակարգեր ստեղծելու համար ունենալով հարցաշարերի ավելացված տվյալների հենքեր։
Տաղավար մարգագետնի վրա

«Տաղավար մարգագետնի վրա», անգլիացի նկարիչ-պրեռաֆայելիտ Դանթե Գաբրիել Ռոսսետտիի յուղաներկից  վրձնած նկարը, հեղինակն այն  ստեղծված 1850-1866-ից մինչև 1872 թվականը, ներկայումս նկարը գտնվում է Մանչեստրի գեղարվեստի պատկերասրահում։
Նկարիչը  նկարի հիմնապաստառը սկսել է նկարել դեռևս 1850 թվականին՝ Կենտում՝ Ուիլյամ Հոլման Հանտի ընկերակցությամբ։ Սկզբում պլանավորվել էր, որ կենտրոնական ֆիգուրներ են հանդիսանալու երկնքում պատկերվող   Դանթեն և Բեատրիչեն, սակայն շուրջ  20 տարի նկարիչը չի անդրադարձել նկարին և այն մնացել է առանց գլխավոր հերոսների։ Նա վերսկսել է աշխատանքը 1871 թվականին։
Նկարի առաջին պլանում  պատկերված են երկու կանայք, որոնք նվագում են  երաժշտական գործիքներով. նկարվել է նկարի վրա աշխատանքը սկսելուց  20 տարի անց։ Այս ընթացքում նախնական մտադրությունը փոխվել է, և ներշնչվելով Ջեյն Մորիսի հետ ունեցած իր իր սիրավեպից, Ռոսետին ցանկացել է պատկերել ավելի թեթև և մելանխոլիկ կերպարներ։ Նկարի համար բնորդուհիներ են դարձել  Մարիա Սպարտալի  Ստիլմանը (ձախից) և Ալեկսա Ուսյլդինգը (աջից)։ Կանայք հագել են երկար շրջազգեստ և իրենցից ներկայացնում են նախառաֆայելական շրջանում հաճախակի պատկերվող գեղեցկության տիպարներ։ Հետևի պլանում պատկերված են պարող կերպարներ, որոնց շրջազգեստները համաչափ անդրադարձնում են առաջնային պլանում պատկերված ֆիգուրների  հագուստի և մազերի գույները, հեռվում պատկերված է նաև մի կին, որը տանում է մրգերով լցված զամբյուղ։ Քննադատները նշում են, որ նկարում առկա են  սյուռեալիզմի տարրեր, մասնավորապես, նկարի վերևի աջ անկյունում առկա տարօրինակ բարձր շինությունը։
Ռոսետին հաճախ է պատկերել կանանց, որոնք նվագում են երաժշտական գործիքներ։ Բնանկարի այս տեսակը  շատ հայտնի էր և հետաքրքրություն էր առաջացնում գնորդների շրջանում։ 1872 թվականին  հեղինակը կրկնել է այս սյուժեն գունամատիտե նկարում, սակայն կանանց արանքում նկարել է  նետով հրեշտակ։ Մեկ այլ նկարում հրեշտակն իր ձեռքում  բռնել է  թռչուն, որը կարող է խորհրդանշել երկրային և երկնային երաժշտություն, մարդկայինի և աստվածայինի միաձուլում։


== Ծանոթագրություններ ==
Սվյատոսլավ Ռիխտեր

Սվյատոսլավ Տեոֆիլովիչ Ռիխտեր (մարտի 7 (20), 1915, Ժիտոմիր, Ռուսական կայսրություն - օգոստոսի 1, 1997(1997-08-01)[…], Մոսկվա, Ռուսաստան), խորհրդային դաշնակահար։ ԽՍՀՄ ժողովրդական արտիստ (1961)։ Սոցիալիստական աշխատանքի հերոս (1975)։ Ստրասբուրգի համալսարանի պատվավոր դաշնակահար (1977)։


== Կենսագրություն ==
Սկզբնական երաժշտական կրթությունը ստացել է դաշնակահար և երգեհոնահար հորից։ 1933-1937 թվականներին Օդեսայի օպերայի և բալետի թատրոնի կոնցերտմայստեր։ 1934 թվականին տվել է առաջին մենահամերգը (Օդեսայում), 1937-1947 թվականներին (ընդմիջումներով) սովորել է Մոսկվայի կոնսերվատորիայում (Գ․Գ․ Նեյգաուզի դասարան)։
Երաժիշտ-կատարողների համամիութենական 3-րդ մրցույթում արժանացել է 1-ին մրցանակի (Մոսկվա, 1945)։ 1940 թվականից հանդես է գալիս ԽՍՀՄ քաղաքներում, 1950-ական թվականների կեսերից՝ արտասահմանում։ Ռիխտերը ժամանակակից ականավոր դաշնակահարներից է։ Նրա կատարումն առանձնանում է գեղարվեստական վառ անհատականությանը բնորոշ գծերով, խոր բովանդակությամբ, ներթափանցված է կերպարային բացառիկ ուժով և ստեղծագործական աննկուն կամքով, աչքի է ընկնում տեխնիկական փայլուն վարպետությամբ, հնչերանգի հարստությամբ։
Նվագացանկն ընդգրկում է համարյա բոլոր ոճերը՝ Ս․Բախից մինչև Կ․Դեբյուսի, Ս․Պրոկոֆև, Դ․Շոստոկովիչ։ Հանդես է գալիս նաև որպես անսամբլիստ։ Ելույթներ է ունեցել աշխարհի խոշորագույն նվագախմբերի հետ, ականավոր դիրիժորների ղեկավարությամբ (Հ. Կարայան, Յու․ Օրմանդի, Շ․ Մյունշ, Ե․ Մռավինսկի), Բեթհովենի, Բորոդինի, Կոմիտասի անվան կվարտետների հետ։
Ռիխտերը Ֆրանսիայում անցկացվող կանոնավոր ամառային փառատոների նախաձեռնողն է (1963 թվականից)։


== Մրցանակներ ==
ԽՍՀՄ պետական մրցանակ (1950)։ Լենինյան մրցանակ (1961)։


== Ծանոթագրություններ ==
Սերվետ Պողոսյան

Սերվետ Ստեփանի Պողոսյան (օգոստոսի 1, 1948(1948-08-01), Գորայք, Սիսիանի շրջան, Հայկական ԽՍՀ, ԽՍՀՄ), հայ ճարտարապետ, նկարիչ։ Հայկական խորհրդային ճարտարապետության 1975-1980 թվականների նվաճումների հանրապետական, Երիտասարդ ճարտարապետների ստեղծագործության համամիութենական (1981) ստուգատեսների դափնեկիր։ Հայաստանի ճարտարապետների միության անդամ (1976)։


== Կենսագրություն ==
Սերվետ Պողոսյանը ծնվել է 1948 թվականի օգոստոսի 1-ին, Բազարչայ (այժմ՝ գ. Գորայք՝ ՀՀ Սյունիքի մարզ) գյուղում։ 1955 թվականին ընդունվել է Երևանի Եղիշե Չարենցի անվան միջնակարգ դպրոց։ 1957-1962 թվականներին հաճախել է Գագիկ Ղազարյանի նկարչական դասերին։ 1971 թվականին ավարտել է Երևանի պոլիտեխնիկական ինստիտուտի ճարտարապետական բաժինը։


== Ճարտարապետական նախագծեր ==
Պողոսյանի նախագծերով (համահեղինակների հետ) Դիլիջանում իրականացվել են պանսիոնատ, պրոֆիլակտորիում, հանրակացարան (երեքն էլ՝ 1975), Աբովյան քաղաքի համար 2 միկրոշրջանի կառուցապատումը (1974), Երևանում՝ «Ծիծեռնակ» միջազգային երիտասարդական ճամբարը Նորքում (1975) և Սևանի ափին (1976), Ստեփանավանում՝ Ստեփան Շահումյանի հուշահամալիրը (1978, ՀԼԿԵՄ մրցանակ՝ 1983), Մանկական ձայնի պահպանման և խմբերգային երաժշտության դպրոցը Երևանում (1983), Մարտունիում՝ գրադարան (1988), Երաժշտական դպրոց (1989) և այլն։ 1992-1996 թվականներին ԱՄՆ-ում նախագծել ու կառուցել է բնակելի տներ Կալիֆոռնիայի Ստուդիո Սիթի, Շերման Օուքս քաղաքներում։


== Գեղանկարչական գործեր ==
Կուբիզմի սկզբունքներով ստեղծված Պողոսյանի գեղանկարչական կոնսրուկտիվիստական կոմպոզիցիաները («Քնած տղան», «Պոռթկում», «Ընտանիք», «Հայելիով աղջիկը», «Հիշողություն», «Կիրք» և այլն, մասնակցել է մի շարք ցուցահանդեսների, ունեցել անհատական ցուցահանդեսներ Երևանում (1976 թվական, 1980 թվական, 1981 թվական, 1999 թվական), Վոլգոգրադում (1978 թվական), Մոսկվայում (1981 թվական), Գլենդելում (1992 թվական, 1994 թվական, 1995 թվական), Հոլիվուդում (1993 թվական), Սանտա Մոնիկայում (1993 թվական, 1994 թվական), Ֆլորիդայում (1994 թվական), Բոստոնում (1996 թվական) և այլն։ Նրա բազմաթիվ աշխատանքներ գտնվում են Ռուսաստանի, Գերմանիայի, Ամերիկաի Միացյալ Նահանգների Ֆրանսիայի, Կոլումբիայի, Սիրիայի, Մեծ Բրիտանիայի և այլ երկրների ցուցասրահներում և մասնավոր հավաքածուներում։


== Պարգևներ, մրցանակներ ==
1978 թվականին արժանացել է ՀԽՍՀ Կոմերտմիության դիպլոմի՝ որպես «Տարվա լավագույն աշխատանք», իսկ 1980 թվականին՝ ՀԽՍՀ ճարտարապետների միության դիպլոմի։ 1981 թվականին դարձել է ԽՍՀՄ ճարտարապետների միության և ԽՍՀՄ Կոմերիտմիության դափնեկիր՝ առաջին աստիճանի դիպլոմ երիտասարդ ճարտարապետների ստեղծագործությունների համամիութենական 8-րդ ստուգատեսում, 1983 թվականին՝ ՀԽՍՀ Կոմերիտմիության դափնեկիր։


== Ադամակցություն ==
Հայաստանի ճարտարապետների միության անդամ, 1976
Հայաստանի նկարիչների միության երիտասարդական միավորման անդամ, 1983
ԱՄՆ Գլենդել քաղաքի «Արտ» ասոցիացիայի անդամ, 1993
Սանտա Մոնիկա քաղաքի «Արտ» ասոցիացիայի անդամ, 1994
Հայաստանի նկարիչների միության անդամ, 2002


== Ծանոթագրություններ ==
Կրիվոնոսովկա (գյուղ, Սերեդինա-Բուդայի շրջան)

Կրիվոնոսովկա (ուկրաիներեն՝ Кривоносівка), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Կրիվոնոսովկա գյուղում բնակվում էր 346 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամգու

Ամգու, վանք Վանի նահանգի Թիմարի գավառում։


== Ծանոթագրություններ ==
Պաշտամունք

Կրոնական երկրպագության արտաքին սովորույթները դրսևորվում է կրոնական ծեսերի տեսքով։ Այս իմաստով պաշտամունքը բառացի նշանակում է "ուշադրություն", որը դրսևորում են աստվածների նկատմամբ։ Հունական հերոսների պաշտամունքների կոնտեքստում Կարլա Անտոնաչչիոն գրում է, "Պաշտամունք եզրը բնորոշում է կոնկրետ առարկաների հետ կապված ծիսական վարքագիծ տարածական և ժամանակային կորդինատորների շրջանակում։ Ծիսակատարությունները կարող են ներառել աղոթքներ, զոհաբերություններ, մրցույթներ, հուշարձանների կառուցում և այլն": Պաշտամունքը ինքնին դրսևորվում է ծեսի և արարողության մեջ։ Պաշտամունքը կատարվել և կատարվում է տաճարներում, սրբավայրերում, եկեղեցիներում։


== Պաշտամունքը Քրիստոնեության մեջ ==
Հռոմեական կաթոլիկության մեջ պաշտամունքը տեխնիկական տերմին է, որը կիրառվում է նվիրվածության կամ երկրպագության դեպքում, կոնկրետ սրբի հանդեպ։ Կաթոլիկները և արևելյան ուղղափառները հսկայական տարբերություն են դնում պաշտամունքի (latria), որը կատարվում է միայն Աստծու համար, և դուլիայի միջև, որը սրբերին խոնարհվելու արարողությունն է (օրինակ Քրիստոսի մայր Մարիամը)։


== Կրոնական երկրպագության արտաքին սովորույթներ ==
Նման սովորույթներից են ծեսերը, արարողությունները, պատարագները, որոնց ընթացքում խոսում են կամ երգում և կատարվում են, ավելի հաճախ, անձնական զոհաբերություններ։ Պաշտամունքի դրսևորման այլ տեսակներ են մասունքների պահպանումը կամ պատկերների ստեղծումը, ինչպիսիք են սրբապատկերները կամ եռաչափ պատկերները, վայրերի սրբացումը։ Վայրերի սրբացումը կարող է արտահայտվել սրբավայրերի, տաճարների, եկեղեցիների կառուցումով։ Նման վայրերը հաճախ ուխտագնացությունների կենտրոն են հանդիսանում։


== Ծանոթագրություններ ==
Գորսկայա Պորադա (Նեկլինովսկի շրջան)

Գորսկայա Պորադա (ռուս.՝ Горская Порада ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սովետինսկի գյուղական համայնքի կազմի մեջ։
Նովովարշավսկի շրջան

Նովովարշավսկի շրջան (ռուս.՝ Нововаршавский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1941 թվականին։ Վարչական կենտրոնը՝ Նովովարշավկա։


== Աշխարհագրություն ==
Շրջանի տարածքի մակերեսը կազմում է 2200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26334 մարդ։ Բնակչության խտությունը կազմում էր 11,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ցուցմունք

Ցուցմունք, կոնկրետ գործով ապացուցման ենթակա հանգամանքների վերաբերյալ հարցաքննվող մեղադրյալի,կասկածյալի, տուժողի և վկայի բանավոր հաղորդումները։
Ձևակերպվում է հարցաքննությամբ, ապացուցման միջոց է։ Մեղադրյալը ցուցմունք է տալիս առաջադրված մեղադրանքի և գործի հետ առնչվող իրեն հայտնի հանգամանքների, կասկածյալը՝ այն հանգամանքների վերաբերյալ, որոնք հիմք են ծառայել նրան ձերբակալելու կամ նրա նկատմամբ խափանման միջոց ընտրելու համար։ Վկան և տուժողը ցուցմուք են տալիս ապացուցման արժեք կամ գործի համար նշանակություն ունեցող իրենց հայտնի բոլոր հանգամանքների մասին։ Ցուցմունք տալը մեղադրյալի (կասկածյալի) իրավունքն է, վկայի և տուժողի պարտականությունը։ Վկան և տուժողը ցուցմունք տալուց խուսափելու, ակնհայտ սուտ ցուցմունք տալու համար ենթարկվում են քրեական պատասխանատվության։
Բարբարա Բեքեր

Բարբարա Բեքեր (գերմ.՝ Barbara Becker, ի ծնե՝ Բարբարա Ֆելթուս (գերմ.՝ Barbara Feltus, նոյեմբերի 1, 1966(1966-11-01), Մյունխեն, Գերմանիայի Ֆեդերատիվ Հանրապետություն), գերմանոամերիկացի դիզայներ, նախկին դերասանուհի և մոդել։


== Վաղ տարիներ ==
Բարբարա Բեքերի հայրը՝ Հարլան Ֆելթուսը, աֆրոամերիկացի է, մայրը՝ Ուրսուլան, գերմանուհ։ Հայրը ի սկզբանե Եվրոպա է տեղափոխվել որպես ԱՄՆ բանակի բժշկական կորպուսի լեյտենանտ, բայց դարձել է հաջողակ լուսանկարիչ։ Բարբարայի մայրը ուսուցչուհի էր։


== Անձնական կյանք ==
Բարբարան մեծացել է Գերմանիայում, ուսումնասիրել է դերասանական արվեստ և պարեր։ Նրա կարիերայի սկիզբը նշանավորվել է ինչպես մոդելային, այնպես էլ հեռուստատեսային դերերով։
1991 թվականի աշնանը Ֆելտուսը ծանոթացել է թենիսի միջազգային աստղ Բորիս Բեկկերի հետ։ Նրանք ամուսնացել են 1993 թվականին։ Ունեն երկու որդի՝ Նոյը և Էլիասը։ 2001 թվականին նրանց ամուսնությունն ավարտվել է ամուսնալուծությամբ։
2006 թվականից Բեքերը եղել է ՅՈՒՆԻՍԵՖ-ի զարգացող երկրներում փայտացման կանխարգելման ծրագրով դեսպան։  2006-2009 թվականների ընթացքում նվիրաբերվել է պատվաստանյութի ավելի քան 300 միլիոն չափաբաժին։
2009 թվականի հունվարի 6-ին Բարբարա Բեքերը և բելգիացի նկարիչ Առնե Քուինզը հայտարարել են իրենց նշանադրության մասին։ Նրանք ամուսնացել են 2009 թվականի սեպտեմբերի 9-ին Մայամիի (Ֆլորիդա նահանգ) իրենց տանը և հարսանիքը նշել են 2009 թվականի սեպտեմբերի 13-ին Բեռլինում։ Երկու միջոցառումներն էլ լուսնկարվել են Մայամիի ինտերիերի դիզայներ Սեմ Ռոբինի կողմից։ Բեքերը և Քուինզը ամուսնալուծվել են 2011 թվականին։
Բեքերը ներկայումս ապրում է Մայամիում, որտեղ ստեղծում և վարում է ֆիտնեսի մասին տեսանյութ, նաև զբաղվում է «b b home passion» գծի համար տան ապրանքների մշակմամբ և առաջխաղացմամբ։


== Ծանոթագրություններ ==


== Արտաքին հղումներ ==
Официальный сайт (архив)
Ցայտաղբյուր

Ցայտաղբյուր (նաև պուլպուլակ), Հայաստանում և Արցախի Հանրապետությունում տարածված հուշարձան աղբյուրի տեսակ։ Ցայտաղբուրները հայկական մշակույթի խորհրդանիշներից մեկն են։
Առաջին ցայտաղբյուրները (պուլպուլակները) Երևանի փողոցներում հայտնվել են 1920-ական թվականներին և ժամանակի ընթացքում դարձել են չափազանց մեծ ժողովրդականություն վայելող։ 


== Անվանում ==
«Պուլպուլակ» բառը կազմված է «պուլ-պուլ»-ից, որը ջրի ձայնի իմաստն ունի, և «ակ»-ից, որը նշանակում է «ջրի աղբյուր»։


== Նկարագրություն ==
Հայաստանը հայտնի է իր ցայտաղբյուրներով։ Այս հուշարձան աղբյուրը, որն ավելի շատ հայերի շրջանում ընդունված է անվանել «Պուլպուլակ», տարածված է Հայաստանում և Արցախի Հանրապետությունում։ Մեկ մետր բարձրությամբ քարե այս հուշարձանները մեծ տարածում ունեն հատկապես Հանրապետության մայրաքաղաքում։ Երևանյան ցայտաղբյուրներն առանձնանում են իրենց ջրի սառնությամբ և քաղցրահամությամբ։ Ցայտաղբյուրի՝ «պուլպուլակի» վրա փորագրված գեղեցիկ քանդակները և նախշերը առանձնահատուկ տեսք են տալիս և ընգծում են քաղաքի հայկական բնավորությունը։ Երևանյան բակերը հենց սրանցով են առանձնանում Փարիզի, Մոսկվայի, Բեռլինի, Վաշինգտոնի բակերից։
Բակում ցայտաղբյուրի հայտնվելը կապված է որևէ նշանակալի իրադարձության հետ։ Սովորաբար այն կառուցում են, երբ մարդ է մահանում կամ ծնվում է նորը։ Այն, կարելի է ասել, խորհրդանշում է կյանքը և մահը, նորը և հինը, սկիզբը և ավարտը։ 
Տարբեր ավանդազրույցներ կան կապված ցայտաղբյուրի հետ։ Ցայտաղբյուրից ջուր խմելիս՝ մենք ակամա խոնարհվում ենք և հարգանքի նշան ենք ցույց տալիս այն մարդու նկատմամբ, ում պատվին կառուցվել է։


== Յոթնաղբյուր ==

Յոթնաղբյուրը Հանրապետության հրապարակի հայտնի ցայտաղբյուրի (պուլպուլակի) անվանումն է։ Դիզայնի հեղինակը նկարիչ-քանդակագործ Նուռն է։


== Պատկերասրահ ==

		
		


== Տես նաև ==
Խաչքար
Վիշապ


== Ծանոթագրություններ ==
ԱՄՆ-ի հիմնադիր հայրեր

ԱՄՆ-ի հիմնադիր հայրեր (անգլ.՝ Founding Fathers), ամերիկյան քաղաքական գործիչների խումբ, որոնք առանցքային դեր խաղացին ամերիկյան պետության հիմնադրման, մասնավորապես, անկախության ձեռք բերման և նոր քաղաքական համակարգի սկզբունքների ստեղծման գործում։
Սովորաբար այս խմբի անդամներ էին համարում Մայրցամաքային կոնգրեսի պատվիրակներին, մարդկանց, ովքեր ստորագրեցին Անկախության հռչակագիրը կամ ԱՄՆ-ի Սահմանադրությունը և մի քանի այլ մարդկանց։
Ամերիկյան սահմանադրության ոգու բացահայտմանը կարևոր փաստարկ է (այդ թվում Գերագույն դատարանի) համարվում հիմնադիր հայրերի կարծիքը (նրանց նամակներից, թղթերից, հրապարակումներից և այլն։)


== Առավել կարևորագույն հիմնադիր հայրեր ==


== Գրականություն ==
R. B. Bernstein The Founding Fathers Reconsidered - Oxford University Press, NY, (2008)


== Արտաքին հղումներ ==
NARA – America's founding fathers (retrieved 09-20-2010)
Կարպովո (այլ կիրառումներ)

Կարպովո, կարող է վերաբերել՝

Կարպովո - գյուղ Ռուսաստանի Լենինգրադի մարզի Կիրովսկի շրջանի կազմում։
Կարպովո - գյուղ Ռուսաստանի Սմոլենսկի մարզի Սիչովսկի շրջանի կազմում։
Գորբի (այլ կիրառումներ)

Գորբի, կարող է վերաբերել՝

Գորբի - ավան, Ուկրաինայի Վիննիցայի մարզի Կռիժոպոլի շրջանում
Գորբի - գյուղ, Ուկրաինայի Պոլտավայի մարզի Գլոբինոյի շրջանում
Գորբի - գյուղ, Ուկրաինայի Պոլտավայի մարզի Գրեբյոնկայի շրջանում
Գորբի - գյուղ Ռուսաստանի Սմոլենսկի մարզի Վյազեմսկի շրջանի կազմում
Կրասնոգորովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ԿրասնոգորովկաԿրասնոգորովկա (ուկրաիներեն՝ Красногорівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Կրասնոգորովկա գյուղում բնակվում էր 908 մարդ։ Բնակավայրը զբաղեցնում է 1142 կմ² տարածք։ Բնակչության խտությունը կազմում էր 795,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտալտո Լիգուրե

Մոնտալտո Լիգուրե (իտալերեն՝ Montalto Ligure), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 374 մարդ (2008)։ Բնակչության խտությունը՝ 27 մարդ/կմ²։ Տարածքը կազմում է 14 կմ²։ Փոստային ինդեքս՝ 18010։ Հեռախոսային կոդ՝ 0184։
Մոնտալտո Լիգուրեն սահմանակից է Բադալուկո, Կարպազիո, Դոլչեդո, Մոլինի դի Տրիորա և Պրելա մունիցիպալիտետներին։
Կոմունայի հովանավորն է Հովհաննես Մկրտիչ առաքյալը։ Տոնը նշվում է հունիսի 24-ին։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 407004
Էլեկտրոնային հասցեն՝ comunedimontalto@libero.it
Պաշտոնական կայք՝ http://www.montalto-ligure.it Archived 2009-04-02 at the Wayback Machine.


== Արտաքին հղումներ ==
http://www.comune.molini-di-triora.im.it/ Archived 2009-02-07 at the Wayback Machine.
Վիճակագրության ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Հայաստանի ֆուտբոլի գավաթ 2010

«Հայաստանի ֆուտբոլի գավաթ 2010ը» Հայաստանի ֆուտբոլի գավաթի 19-րդ խաղարկությունն է։ Այն սկսվել է 2009 թվականի մարտի 23-ին և ավարտվել նույն թվականի մայիսի 10-ին։
2010 թվականի գավաթի խաղարկությանը, ինչպես անցած տարի, մասնակցեցին միայն բարձրագույն խմբի 8 թիմերը։ Վիճակահանության ժամանակ ՀՖՖ-ի մրցումների և կազմակերպման բաժինը 2009 թվականի առաջնությունում 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։ Այդպիսով, վիճակահանության արարողությանը մասնակցեցին միայն 5-7-րդ տեղերը գրաված թիմերը, ինչպես նաև բարձրագույն խմբի նորեկ «Իմպուլսը»։ Գավաթի եզրափակիչում «Փյունիկը» 4 - 0 հաշվով հաղթեց «Բանանցին»։


== Արդյունքներ ==


==== 1/4 եզրափակիչ ====


==== 1/2 եզրափակիչ ====


==== Եզրափակիչ ====


== Ռմբարկուներ ==


== Տես նաև ==
Հայաստանի Բարձրագույն խումբ 2010
Հայաստանի Առաջին խումբ 2010
Հակոբ Տոնոյանի անվան Սուպերգավաթ 2010


== Արտաքին հղումներ ==
2010 թվականի Անկախության Գավաթի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Գրականություն ==
Կրապիվնյա (գյուղ, Կորոստենի շրջան)

Անվան այլ կիրառումների համար տե՛ս՝ ԿրապիվնյաԿրապիվնյա (ուկրաիներեն՝ Кропивня), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1911 թվականին։
2001 թվականի տվյալներով Կրապիվնյա գյուղում բնակվում էր 204 մարդ։ Բնակավայրը զբաղեցնում է 0,975 կմ² տարածք։ Բնակչության խտությունը կազմում էր 209,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլաի (գյուղ, Դեմիդովսկի շրջան)

Անվան այլ կիրառումների համար տե՛ս՝ ՊլաիՊլաի (ռուս.՝ Плаи), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վակայամա

Վակայամա (ճապ.՝ 和歌山市 Վակայամա-սի), Ճապոնիայի կենտրոնական քաղաքը, Վակայամա պրեֆեկտուրայի վարչական կենտրոնը։
Քաղաքի մակերեսը կազմում է 209,23 կմ², բնակչությունը՝ 364 380 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 1741,53 մարդ/կմ²։ Այս քաղաքում է տեղակայված պրեֆեկտուրայի բնակչության 40 %-ը։ Չնայած այն հանգամանքին, որ Sumitomo Steel ընկերությունն իր ակտիվի նշանակալի մասը տեղափոխել է Չինաստան, քաղաքի բնակչությունը շարունակում է աճել։
Քաղաքը հիմնվել է 1889 թվականի ապրիլի 1-ին։
Կինոկավա գետը Վակայամա գետը բաժանում է երկու մասի։ Դեպի հյուսիս քաղաքի սահմանները հասնում են Օսակա պրեֆեկտուրային։ Քաղաքը հայտնի է Տորաֆուսու լեռան վրա գտնվող ամրոցով, որտեղից Էդոյի ժամանակաշրջանում կառավարում էր Տոկուգավա Յոսիմունեն, ով Տոկուգավա տոհմի ութերորդ սյոգունն է։


== Եղբայր քաղաքներ ==
Վակայաման հետևյալ քաղաքների եղբայր քաղաքն է.

 Բեյկերսֆիլդ, ԱՄՆ (1961),
 Ռիչմոնդ, Կանադա (1973),
 Ցզինան, ՉԺՀ (1983),
 Ջեջու, Հարավային Կորեա (1987):


== Կլիմա ==
Վակայամա քաղաքն ունի մերձարևադարձային մուսսոնային կլիմա (ըստ Կյոպպենի կլիմաների դասակարգման աղյուսակի (Cfa)), ինչին բնորոշ են շոգ ամառները և սառը ձմեռները։


== Ծանոթագրություններ ==


== Արտաքին հղումներ ==
ОՃապոնական Վակայամա քաղաքի պաշտոնական վեբկայք(ճապոներեն)